SET บ่ายรีบาวด์ต่อ 23 จุด รับแรงซื้อกลับ “บลูชิพ” – คาดหวังมาตรการกระตุ้นศก.
SET บ่ายรีบาวด์ต่อ 23 จุด รับแรงซื้อกลับ “บลูชิพ” – คาดหวังมาตรการกระตุ้นศก.
6 พ.ค. 2564

ผู้สื่อข่าวรายงานว่า ดัชนีตลาดหุ้นไทยต้นภาคบ่ายปรับขึ้นมากว่า 20 จุด เทคนิเคิลรีบาวน์จากเมื่อวานปรับตัวลงไปมาก โดยยังมีแรงซื้อกลับมาหุ้นขนาดใหญ่ต่อเนื่องจากภาคเช้าผลักดันให้ดัชนีดีดตัวขึ้นมา
โดย ณ เวลา 15.06 น. ดัชนีอยู่ที่ระดับ 1,572.32 จุด เพิ่มขึ้น 23.10 จุด หรือ 1.49% ด้วยมูลค่าการซื้อขาย 6.33 หมื่นล้านบาท
ด้านนักวิเคราะห์กล่าวว่า ตลาดหุ้นไทยในช่วงบ่ายนี้ปรับตัวขึ้นกว่า 20 จุด เกิดเทคนิคเคิลรีบาวด์หลังจากปรับตัวลงไปมากเมื่อวานนี้ แต่การฟื้นตัวยังอยู่ในกรอบ โดยภาพระยะสั้นดัชนี SET ยังติดเส้นค่าเฉลี่ยอยู่ที่ 1,570 จุด ทำให้เห็น upside จำกัด
ขณะที่ตลาดต่างประเทศก็อยู่ในทิศทางที่ดี โดยตลาดหุ้นในเอเชียส่วนใหญ่เคลื่อนไหวในแดนบวก มีเพียงตลาดหุ้นอินโดนีเซีย และตลาดหุ้นฟิลิปปินส์ ที่พักฐาน
ส่วนสถานการณ์โควิดในประเทศ จำนวนผู้ติดเชื้อที่เพิ่มขึ้นรายวันน้อยกว่าจำนวนผู้ที่หายป่วย ทำให้เกิดความคาดหวังการเดินหน้ากิจกรรมทางเศรษฐกิจ และไทยก็สามารถฉีดวัคซีนโควิด-19 ได้วันละหมื่นคนแล้ว รวมถึงเตรียมจะเปิดให้ภาคเอกชนจัดหาวัคซีนเองด้วย
พร้อมให้แนวรับ 1,565 จุด ส่วนแนวต้าน 1,575 จุด